recursal/SuperWikiNEXT-32B huggingface dataset:
Bu atamaning boshqa maʼnolari ham mavjud. Qarang: Payza (maʼnolari).

**Payza**, paydza (xitoycha-moʻgʻulcha) — yorliq. Chingizxon Yasyasiga binoan joriy etilgan, oltin, kumush, choʻyan, jez hamda yogʻoch taxtachalarga bitilgan, moʻgʻul xonlari tomonidan moʻgʻullar hukmronligiga tobe mamlakatlarga tayinlangan noiblar, shuningdek, chopar va elchilarga, ularning lavozimlariga qarab beriladigan yorliq, buyruq. Noiblarga hamda elchilarga beriladigan oltin P.ga xonning buyruklari yozilgan va ular noib yoki elchiga cheksiz vakolat huquqini bergan. P. egasi istagan narsani talab qilishga haqli boʻlgan, uning talabi soʻzsiz bajarilgan. Maqalliy hukumat vakillari P. bor maʼmurga ot, yoʻl koʻrsatuvchi kishi, oziq-ovqat va boshqa xizmatlarni koʻrsatishga masʼul boʻlganlar. P.ning darajasiga qarab unga qush yoki hayvon rasmi solingan. Eng oliy darajali P. yuziga yoʻlbars surati tushirilgan. Bu turdagi P. hukmronlik va daxlsizlik belgisi boʻlib xizmat qilgan. P.ga ega shaxslar talanish yoki jazolanishdan mustasno edilar.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Bu atamaning boshqa maʼnolari ham mavjud. Qarang: Payza (maʼnolari).

**Payza**, yapon tarigʻi (Echin-ochloa) — boshoqdoshlar oilasining kurmaklar turkumiga mansub bir yillik boshoqli don va yem-xashak ekini. Xindiston, Xitoy, Koreya, Yaponiyada qadimdan yetishtiriladi. Donidan yorma, spirt olinadi, choʻchqa va parrandalarga yem sifatida ishlatiladi. Koʻk poyasidan silos bostiriladi va pichan tayyorlanadi. 100 kg koʻk poyasida 12,5 ozuqa birligi va 1,6 kg hazm boʻladigan protein (100 kg pichanida tegishlicha 60,5 va 6,9; donida 92,7 va 10,5) bor. Chorva mollari uchun yaxshi ozuqa.

Namsevar va dalaning begona oʻtlardan tozaligiga talabchan oʻsimlik. Qulay sharoitda yozda 2—4-martagacha oʻrib olish mumkin. Yem-xashak uchun kech bahorda qatorlab, oddiy usulda (urugʻ ekish normasi 12–15 kg/ga), don uchun keng qatorlab (urugʻ ekish normasi 5– 6 kg/ga) ekiladi. Koʻk ozuqa uchun roʻvaklanish vaqtida, don uchun roʻvaklari sargʻayganda oʻriladi. Hosildorligi koʻk poya boʻyicha 140—400 s/ga, pichan boʻyicha 20—40 s/ga.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Kavalyeri prinsipi** - tekislikdagi figuralar yuzini, fazodagi jismlar hajmini oʻlchashga zid prinsip. Unga koʻra: 1) ikkita yassi figura parallel toʻgʻri chiziqlar bilan kesishganda bir-biriga teng vatarlar hosil boʻlsa, bu ikki figuraning yuzi oʻzaro teng boʻladi; 2) fazodagi ikki jism parallel tekisliklar bilan kesishganda yuzlari bir-biriga teng kesim (figura)lar hosil boʻlsa, bu ikki jismning hajmi oʻzaro teng boʻladi. Bu prinsip aslida teorema boʻlib, uni Galileyning shogirdi italyan matematigi B. Kavalyeri isbotlagan. K.p. yunon matematiklariga maʼlum boʻlib, uni isbotsiz qabul qilgan holda koʻllaganlar.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |



  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Chaim Soutine** (1893-yil 13-yanvar — 1943-yil 9-avgust) — belarussiyalik yahudiy ekspressionist rassom. U mavhum ekspressionizmning salafi hisoblanadi. U, shuningdek, Rembrandt va Chardenning misoli boʻlgan anʼanaviy Yevropa rasmlari tarafdori sifatida tanilgan.

Hayoti
------

Soutine Minsk yaqinidagi Smilavichy qishlogʻida tugʻilgan. U o‘n bir farzandi bor tikuvchining o‘ninchi o‘g‘li edi.

1910-1913-yillarda Vilnyusdagi Vilna tasviriy sanʼat akademiyasida tahsil oldi. 1913-yilda u doʻstlari Pinchus Kremegne va Mishel Kikoine bilan Fransiyaga hijrat qildi. U Parijdagi Tasviriy sanʼat maktabida (École des Beaux-Arts) Fernand Kormon ustozligida oʻqidi. Oʻqish davrida u shaxsiy nuqtai nazarni va rasm chizish texnikasini rivojlantirdi.

Bir muncha vaqt u doʻstlari bilan Monparnas tumanidagi La Rucheda qoldi. Bu yerda u Amedeo Modigliani bilan doʻstlashdi. Modigliani rassomning koʻplab portretlarini yaratdi. Ushbu portretlarning eng mashhuri 1917-yilda sanʼat tujjori Leopold Zborovski oʻz kvartirasi eshigida chizgan portretidir.  Zoborowski Birinchi Jahon urushi paytida Soutine-ni qoʻllab-quvvatlashda davom etdi. Nemislar Parijni bombardimon qilganda, u oʻzi bilan Sutinni olib, Nitssaga qochib ketdi.

**Baʼzi ishlari:**

* *Ceret manzarasi* — (1919)
* *Qandolatchi* — (1922), Parij
* *Cagnes-sur-Mer koʻchasi* — (1923-1924)
* *Mol tanasi* — (1925), Olbrayt-Noks sanʼat galereyasi, Buffalo, Nyu-York
* *Sinister Street* — (1921), Kunstmuseum, Lucerne, Shveytsariya
* *Shamolli koʻcha* — (1939)

Havolalar
---------

* Hecht muzeyi
* Amedeo Modigliani, „Chaim Soutine" (1917) 1 Ağustos 2008 tarihinde
* Marevna, „Chaim Soutine" (taxminan 1916/7), Erich Lessing toʻplami 13 Ocak 2006 tarihinde

Manba
-----

* Kleeblatt, Norman L. „Parijdagi ekspressionist: Chaim Sutinning rasmlari", 1998, Prestel, Nyu-York, isbn = 3-7913-1932-9

1. ↑  Kleeblatt et al, 13
2. ↑  Kleeblatt et al, 101
**Xayitqora** — kechpishar tarvuz navi. Butunittifoq oʻsimlikshunoslik ilmiy tadqiqot intining Oʻrta Osiyo tajriba styasida yaratilgan. Palagi uzun, yon shoxlar va barglar soni koʻp. Barglari konus simon, rangi yashil, bir oz mayin tukli. Mevasi shakli teskari sharsimon, katta. Tusi toʻq yashil, baʼzan qoramtir. Poʻsti qalin (1,9—2,5 sm), qattiq. Yuzasi silliq, band tomoni sezilmas doʻngroq. Yerga tegib turgan joylari sargʻish jigarrang. Vazni 3,5—4,5 kg. Etining rangi kizil, sersuv, sershira, tarkibida 8,1% quruq modda va 7,2% qand bor. Hosili 120—130 kunda pishadi. Hosildorligi 300—320 s/ga. Tashishga va saqlashga chidamli. 1949-yildan davlat ryoyestriga kiritilgan. Oʻzbekistonning hamma viloyatlarida ekiladi.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Xutu** (**bxuttu** yoki **baxutu** deb ham eslab oʻtilgan) — markaziy Afrikadagi xalq, Ruanda va Burundining asosiy aholisi hisoblangan. AQSh Markaziy razvedka boshqarmasining maʼlumotlariga koʻra, Ruanda aholisining 84 % va Burundi aholisining 85 % xutular tashkil etgan. Qadimdan xutularning asosiy mashgʻuloti qishloq xoʻjaligi boʻlib, ular asosan bantu guruhi tillarida soʻzlashishgan, hozirda esa u yerda katolik dini hukmronlik qiladi.

Tarixi
------

I asrda shimoldan Afrikaning Buyuk koʻllari mintaqasiga xutular koʻchib oʻtib, oʻsha paytda bu hududdagi tva pigmeylarini siqib chiqargan.

XV asrda xutular tutsilar tomonidan bosib olingan. Xutular ustidan tutsining hokimiyati Belgiya tomonidan 1962-yilgacha, tuman Ruanda va Burundiga boʻlinib, mustaqillikka erishgunga qadar qoʻllab-quvvatlangan.

### Tutsilar bilan boʻlgan mojarolar

Ruandadagi genotsid yuz bergan vaqtga kelib, xutu va tutsilarga boʻlinishi koʻproq ijtimoiy xarakterga ega boʻlib, bu etnik guruhlar oʻrtasida til va madaniy tafovutlar tufayli sodir boʻlgan, jismoniy tafovutlar esa asosan millatlararo nikohlar tufayli boʻlgan. Xutularni boʻyi past va terisi toʻqroq rangda boʻlgan. Belgiya mustamlakachi hukumati davridan buyon fuqarolik Ruanda ID kartasida qayd etilgan, bolaning fuqaroligi otasining fuqaroligiga mos kelgan. Yaʼni, agar ota xutu sifatida qayd etilgan boʻlsa, uning barcha farzandlari, hattoki onasi tutsi boʻlsa ham, xutu hisoblangan.

Burundi 1962-yilda mustaqillikka erishgandan soʻng, xutular Ruanda hokimiyati ustunligini qoʻlga kiritishdi, keyingi oʻn yillik davrda esa mamlakatda ikkita genotsid yuz berdi. 1972-yilda tutsi armiyasi tomonidan xutularning ommaviy qirgʻinga uchragan (jabrlanganlarning umumiy soni rasmiy maʼlumotlarga koʻra 15 000, tadqiqotchilarga koʻra, yuzlab minglargacha baholangan), 1994-yilda esa xutular tomonidan tutsilarga qarshi qirgʻin boʻlgan. 800 000 nafar kishi halok boʻlib, jami mojarolar natijasida millionga yaqin odam halok boʻlgam (Ruanda aholisining 14 %). Ikkala genotsid ham Burundidagi Xalqaro tergov komissiyasining yakuniy hisobotida tasvirlangan va 2002-yilda Birlashgan Millatlar Tashkiloti Xavfsizlik Kengashiga taqdim etilgan.

Xutular va tutsilar oʻrtasidagi kelishmovchilar tufayli Afrikaning Buyuk koʻllari tumanida vaziyat keskinligicha qolmoqda.

Manbalar
--------

1. 1 2  Carl H. Wilkens, *I’m not leaving*, 2011. ISBN 978-1-4507-8080-3
2. ↑  „Minorities Under Siege: Pygmies today in Africa". UN Office for the Coordination of Humanitarian Affairs (2006).
3. ↑  „How the genocide happened". BBC (1-aprel 2004-yil).
4. ↑  International Commission of Inquiry for Burundi (2002). Paragraphs 85,496.

Yana qarang
-----------

* Ruandadagi genotsid
* Parmexutu
* Interaxamve
**Qamoqqa olish** — jinoyat protsessida jinoyat ishi boʻyicha dastlabki tergov qilish va sudda ishni koʻrish davrida ehtiyot chorasi tariqasida shaxs ozodligini majburiy cheklash (tergov hibsxonasida) tarzidagi ehtiyot choralaridan biri. Ehtiyot chorasi sifatida Qamoqqa olish gumon qilinib ushlab turilgan shaxsga va ayblanuvchiga nisbatan Oʻzbekiston Respublikasi JPKning 242modsasida belgilangan asoslar mavjud boʻlganda qoʻzgʻatilgan jinoyat ishlari boʻyicha qoʻllaniladi. Soʻnggi yillarda fuqarolarning huquq va erkinliklarini himoya qilish kafolatlari kuchaytirilishi natijasida ushbu ehtiyot chorasini qoʻllash doirasi cheklandi. Qamoqqa olish tarzidagi ehtiyot chorasi: 1) Oʻzbekiston Respublikasi Oliy Majlisining deputatiga nisbatan; Qoraqalpogʻiston Respublikasi Joʻqorgʻi Kengesi deputatiga nisbatan; Xalq deputatlari viloyat, tuman va shahar Kengashlarining deputatlariga nisbatan — qonun hujjatlarida belgilangan tartibda; 2) Oʻzbekiston Respublikasi Konstitutsiyaviy sudining sudyasiga nisbatan — Oʻzbekiston Respublikasi Konstitutsiyaviy sudining roziligi bilan, Oʻzbekiston Respublikasining boshqa sudlari yeudyalariga nisbatan — tegishlicha Oʻzbekiston Respublikasi Oliy sudi Plenumining yoki Oʻzbekiston Respublikasi Oliy xoʻjalik sudi Plenumining roziligi bilan; prokuror va prokuratura tergovchisiga nisbatan — Oʻzbekiston Respublikasining Bosh prokurori roziligi bilan qoʻllanilishi mumkin. Qamoqda saqlab turish muddati ish tergov qilinayotganda 3 oydan ortiq davom etishi mumkin emas, alohida hollarda esa, 1 yilgacha uzaytirilishi mumkin. Qamoqda qonunga xilof ravishda saqlab turish tufayli shaxsga yetkazilgan ziyon, basharti keyinchalik unga nisbatan oqlov hukmi chiqarilgan boʻlsa yoki reabilitatsiya uchun asoslar boʻlsa, toʻliq hajmda qoplanadi.

Oʻzbekiston Respublikasi Prezidentining "Qamoqqa olishga sanksiya berish huquqini sudlarga oʻtkazish toʻgʻrisida"gi farmoni (2005-yil 8 avgust) ga koʻra, jinoyat sodir etishda gumon qilinayotgan yoki ayblanayotgan shaxslarni Qamoqqa olishga sanksiya berish huquqi 2008-yil 1 yanvardan eʼtiboran sudlar vakolatiga oʻtkaziladi. Anashufarmon bilan Qamoqqa olish qonunda belgilangan boshqa ehtiyot choralarini qoʻllash samarasiz boʻlgan alohida holatlarda va faqat jinoyat ishlari boʻyicha sudlar yoki harbiy sudlar vakolatiga muvofiq ularning qarori boʻyicha amalga oshirilishi belgilab qoʻyildi. Bu hol fuqarolarning huquq va erkinliklari daxlsizligi hamda ulardan sud qarorisiz mahrum etishga yoki ularni cheklab qoʻyishga hech kim haqli emasligi koʻrsatilgan Oʻzbekiston Respublikasi Konstitutsiyasiga, xalqaro huquqning umumeʼtirof etilgan prinsipi va normalariga toʻla mos keladi. Zumrad Inogʻomjonova.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Suqsur**, bigizdum (Anas acuta) — oʻrdaksimonlar oilasiga mansub qush. Tanasining uz. 70 sm ga yaqin, vazni 0,7— 1,15 kg. Nari urchish davrida juda chiroyli: boshi va boʻyni toʻk qoʻngʻir, boshining tepa kismi yashil, binafsha tusda tovlanadi, koʻkragi oq, orqasi qora yoʻlli kulrang , qorni kulrang xolli oq (1nomi shundan); oʻrta boshqaruv patlari ingichka va uzun (2nomi shundan). Makiyoni qoʻngʻir, boshi va boʻyni sargʻish xolli, qorni kulrang. Yaxshi uchadi va suzadi. Uyasini yerga va oʻsimliklar orasiga quradi. 6—11 ta tuxum qoʻyadi. Tuxumini 22—23 kun bosadi. Yilda 2 marta tullaydi. Oʻsimlik va suv umurtqa sizlari bilan oziqlanadi. Yevropa, Osiyo va Shim. Amerikada keng tarkalgan. Gʻarbiy va Jan. Yevropa, Shim. Afrika, Osiyoning oʻrta va jan. kismida qishlaydi.

Ovlanadi. Oʻzbekistonda bahor va kuzda kushlar uchib utishi davrida uchraydi; ayrim yillari jan. xududlarda qishlaydi. 

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
Bu atamaning boshqa maʼnolari ham mavjud. Qarang: Sur (maʼnolari).

**Sur** — qizilga moyil, och jigarrang , qorakoʻl teri turi. S. teri rang-barang tovlanadi. Uning gulini hosil qiladigan har bir jun ikki, uch va hatto, toʻrt tusda: tag qismi uchiga nisbatan qora yoki qoramtir, toʻq jigarrang; uchi kumusheimon oq, tillasimon sariq yoki och koʻk, bronza, kahrabo, gavhar va boshqa rangda boʻladi. S terining qora S. (junining tag qismi qora, uchi kumusheimon; uncha qadrlanmaydi); kumush S. (junining tag qismi qora, uchi kumusheimon oqish yoki kumusheimon och sariq, juda qadrlanadi); tilla S. (junining tag qismi qoraqoʻngʻir yoki jigarrang , uchi esa tillasimon sariq; yaxshi kadrlanadi); och tilla S. (junining tag qismi och jigarrang , uchi och tilla rang , tilla S.ga nisbatan past kddrlanadi) va boshqa turlari bor. Krrakalpogʻiston Respublikasi, Kashqadaryo, Navoiy, Surxondaryo, Xorazm viloyatlaridagi nayelchilik xujaliklarida sur qorakoʻl qoʻylarni chatishtirish yoʻli bilan oq oltin S, bronza S, och pushti S, antika S, shamchiroq S, poʻlat S. terilari yetishtirilgan.

Manbalar
--------

1. ↑  "Sur (teri)" *OʻzME*. S-harfi Birinchi jild. Toshkent, 2000-yil
**Xitoydagi qozoqlar** (qozoqcha: *Қытай қазақтары, جۇڭگو قازاقتارى‎*) — qozoqlarning eng katta diasporasi.

Tarixi
------

Etnografik xarita (2000):  qozoqlar  xanlar  uygʻurlar
Birinchi qozoqlar XVII-XVIII asrlarda Jungʻorlar hududiga koʻchib oʻtdilar, 1757-yilda Oyratlarning koʻp qismi Sin armiyasi tomonidan yoʻq qilindi va Rossiya imperiyasi va Xitoy tomonidan Oʻrta Osiyo yerlarining ajratilishi natijasida qozoqlar zamonaviy mulklaridan mahrum boʻlishdi.

Xitoy hukumatining harakatlaridan norozilikning dastlabki belgilari XIX asrning ikkinchi yarmida qozoqlar orasida paydo boʻldi va soliq siyosatining qattiqlashishi bilan bogʻliq edi. Yilishsha Aktayuli va Kobesh Aytbayuli (Kobesh-Botir) boshchiligidagi baʼzi qozoqlar Xovd daryosidan oʻtib, Moʻgʻulistonga koʻchib oʻtdilar. Shunga qaramay, XIX asrning oxiriga kelib, Xitoyda qozoqlar soni 100 ming kishiga yetdi, 1911-yilga kelib esa migratsiya jarayonlari natijasida deyarli 225 ming kishini tashkil etdi. Bundan tashqari, 1916-yildagi Oʻrta Osiyo qoʻzgʻoloni bostirilganidan keyin yana 300 ming qozoq Xitoyga koʻchib oʻtdi.

Soni va koʻchish
----------------

Qozoqlar asosan Ili-Qozoq avtonom okrugida, Shinjon-Uygʻur avtonom viloyatining Mora-Qozoq va Barkel-Qozoq avtonom tumanlarida, shuningdek, Tsingxay viloyatidagi Xaysay-Moʻgʻul-Tibet avtonom tumanida va viloyatning Aksay-Qozoq avtonom okrugida istiqomat qiladilar.

1930-yillarda Sharqiy Turkistonda 800 mingga yaqin qozoq bor edi, ularning 100 mingga yaqini 1950-yillarda qoʻzgʻolonlar va qozoqlarning Hindistonga ketishi natijasida halok boʻlgan. Xitoy manbalariga koʻra, 1937-1943-yillarda Shinjonda 4,360,020 kishi yashagan, ularning 930 mingi qozoqlar edi, ammo 1953-yilga kelib, 1953-1954-yillardagi butun Xitoy aholini roʻyxatga olish maʼlumotlariga koʻra, bu raqam 421 mingga kamaydi (45 % pasaygan).

2000-yildagi rasmiy aholi roʻyxatiga koʻra, Xitoyda qozoqlar soni 1,250,000 kishini tashkil etgan boʻlsa, 2010-yilda qozoqlar soni 1,462,588 kishiga yetgan.

Manbalar
--------

1. ↑  Uradyn Erden Bulag*. Nationalism and Hybridity in Mongolia*. Oxford University Press, 1998 — 98 bet.
2. ↑  Мендикулова Г. М. 1997. sfn error: no target: CITEREFМендикулова\_Г.\_М.1997 (help)
3. ↑  *Т. Барышева.* „Казахское население за пределами края. Повторение по разделу «Завершение присоединения Казахстана к России» // ЦОР 232, 8 класс". *Портал «История Казахстана»*.
4. ↑  Lias, Godfrey, 1956 & 9—10. sfn error: no target: CITEREFLias,\_Godfrey19569—10 (help)
5. ↑  Kao Shi-Ping „Sinkiang",*. The Chinese Yearbook 1936—1937*, 2nd issue, Shanghai — 168—174 bet.
6. ↑  „The Kazak Ethnic Group" (en).  China Internet Information Center (21-iyun 2005-yil). Qaraldi: 8-aprel 2015-yil.
7. ↑  „Этнический состав населения КНР" (zh).  www.stats.gov.cn. Qaraldi: 8-aprel 2015-yil.
Umumiy rang bilan bog'liq lug'at
--------------------------------

```
 Gilt: An'anaviy Xitoyning oltin qoplama usuli bo'lib, unda simobda eritilgan oltin, kumush yoki mis buyumlarga bo'yalgan.</br> 
 Feijin Nijin Gold Sprinkling: Oltin kukuni yoki metall kukunidan tayyorlangan oltin bo'yoq hisoblanib, qog'ozni bezash yoki idishlarni bezash uchun yoki bo'yoq bilan aralashtirish uchun ishlatilgan. Oltin sepish dog'li naqshga ishora qiladi, deyiladi.</br> 
 Oltin izi: Idishlarni chiroyli qilish uchun oltin va kumush kukunidan foydalanilgan va ularga bezak sifatida ishlatilgan.</br>
 Sariq gul: qadimgi ayollarning yuz bezaklari hisoblangan. Yulduzlar, oy, gullar va qushlarning shakllarini kesib, ularni peshonaga yopishtirish yoki peshonaga bir oz sariq rang berish uchun oltin sariq qog'ozdan foydalanilgan.</br> 
 Gullarni sepish orqali matolarga gul naqshlari tushirilgan.</br> 
 Bulutlanish: yengil yoki shaffof materialni quyuq yoki mot chiziqlar yoki dog'lar (marmardagi kabi) bilan bezash.</br>
 Slyuda naqsh: slyuda bo'limiga o'xshash tekstura va qum orqali bajarilgan.
```

qarang
------

* ranglar ro'yxati
* besh rang
* Yapon an'anaviy ranglari

tashqi havola
-------------

* An'anaviy xitoy ranglari ro'yxati （
* Xitoyning an'anaviy ranglari
* Xitoy an'anaviy ranglari （
**Xiuaz Dospanova** — (15-may 1922 ‒ 20-may 2008) Ikkinchi jahon urushi davridagi yagona qozoq ayol uchuvchi, Qozogʻiston qahramoni (2004). Qozogʻistonda Dospanova sharafiga pochta markalari chiqarilgan, haykal va esdaliklar oʻrnatilgan.

Dospanova urush yillarida Jukovskiy nomidagi Moskva Havo kuchlari akademiyasiga olinmagan, chunki oʻsha paytda akademiyaga faqat erkaklar qabul qilingan. Shu sabab u 1941-yil tibbiy insitutga kirgan. 1942-yilga kelib Marina Raskova yetakchiligdagi uchuvchi ayollar polkiga qoʻshilgan.

Dospanova umumiy hisobda 300 soat parvoz qilgan. Toʻrt marotaba jiddiy jarohat olgan va jang maydoniga qaytgan. U jangda qahramonlik koʻrsatgan. U Qizil Yulduz ordeni, Vatan urushi ordeni bilan mukofotlangan va qahramonliklari uchun koʻplab medallar bilan taqdirlangan.

Manbalar
--------

1. ↑  "Khiuaz Dospanova. The brave pilot · Publications · „Kazakhstan History" portal" Wayback Machine saytida arxivlandi (2019-04-19).. *e-history.kz*.
2. ↑  Xiuaz Dospanova (1922-2008 gg.) dinstvennaya letchitsa-kazashka, shturman-strelok. Geroinya Respubliki Kazaxstan (Xalik Kaxarmani).
**Zunnun Misriy, Abulfayz Savbon binni Ibrohim** – "Nasoyim ul-muhabbat"da tilga olingan tasavvuf shayxi. Qohira yaqinidagi Ixmim shahrida tugʻilgan. Molik ibn Anasdan hadis ilmini oʻrgangan. Magʻriblik Isrofil ismli shayxning muridi. Zunnun Misriy tasavvuf va hol ilmi boʻyicha birinchilardan boʻlib, nazariy fikrlarni bayon qilgan orif sifatida tanilgan. Tasavvufdagi barcha tariqatlarning silsilasida uning nomi bor.

Imom Ahmad Hanbal, Valid bin Abdulloh, Abulhusayn Nuriy, Abu Yaʼqub Hoshimiy, Abbos bin Hamza Nisoburiy, Abu Said Xarroz, Abu Abdulloh Nabojiy, Abdulloh Hozir, Ali bin Muvaffaq, Abu Amr Dimishqiy, Ibrohim bin Dovud Qassor Raqqiy, Abu Muhriz Sheroziy, Fotima Nisoburiya, Joriyayi Savdo, Imraʼatun Majhula kabi orif zotlar bilan suhbatda boʻlgan. Sahl bin Abdulloh Tustariy, Yusuf bin Husayn Roziy, Muhammad bin Hasan Javhariy, Abu Abdulloh Jallo kabi yirik soʻfiylar Zunnun Misriyning shogirdlari sanaladi. 

Zunnun Misriy 245-hijriy-qamariy, 859-milodiy yilda samoʻ majlisida vajd holida olamdan oʻtgan.

Alisher Navoiy "Nasoyim ul-muhabbat"ga "Nafahot ul-uns"dan ushbu shayx hayotiga bogʻliq bobni aynan kiritgan.

Manbalar
--------

1. ↑  *Alisher Navoiy: Qomusiy lugʻat*.
2. ↑  *Nasoyim ul-muhabbat*.
Bu atamaning boshqa maʼnolari ham mavjud. Qarang: Zumrad (maʼnolari).

**Zumrad** (yun. smaradgos) — mineral, bershintg toʻq yashil turi. Tarkibida oz miqdorda (2% cha) xrom oksidi boʻladi. Chiroyli tovlanishi, yaxshi jilo-lanishi, shaffofligi, kristall shaklining chiroyliligi bilan qimmatbaho toshlar ichida birinchi darajali hisoblanadi. Zumradning darz ketmagan shaf-fof, massasi 5 karatdan ortiq boʻlgan xili, shunga teng boʻlgan olmosdan qimmatroq turadi. Zumradning yirik konlari granitli pegmatitlarning magnezial slanetslar, amfibolitlar va zmeyeviklarga taʼsir etilishidan hosil boʻladi. Shuningdek, Zumrad kvarsdala shpatli tomirlarda va oʻzgargan slanets karbonatli jinslarda ham uchraydi. 3.ning konlari kam. Asosiy konlari Rossiya (Ural), JAR (Transvaal), Kolumbiya (Muso)da bor. 3. dan qimmatbaho taqinchoqlar va bezaklar tayyorlanadi. Sunʼiy Zumrad kvant mexanikasida ishlatiladi.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Berilliy oksid**, VeO -berillnyiing kislorod bilan birikmasi; oq poroshok, zichligi 3025 kg/m3, suyukdanish temperaturasi 2578°, qaynash temperaturasi 4300°. 2100° gacha barqarorava 2100—2578° da barqaror Rmodifikaiiyalari mavjud. Tabiiy sharoitda royatda kam (bromellit minerali shaklida) uchraydi. Suvda erimaydi, kislotalarda erib, Be2\* tuzlarini hosil qiladi (qizdirilgan Berilliy oksid faqat konsentrlaigan H2SO4 va HF da, suyultirilgan Berilliy oksid esa faqat N Gʻ da eriydi). Ishqorlar bilan suvda eriydigan tuzlar (berillatlar)ni kuydirilmagani 1000° dan yuqori trada suv bugi bilan taʼsirlashib, gaz holidagi berilliy gidroksidii hosil qiladi. Berilliy oksid berilliy gidroksidni ski berilliy tuzlarini yuqori haroratlarda parchalab olinadi. Elektr utkazuvchanligi kam va issiq utkazuvchanligi katta (misnikidan sal ortiq) materiallar hamda oʻtga chidamli maxsus sopol mahsulotlar va tigellar tayerlashda, yadro reaktorlarida — iyeytronlarni susaytiruvchi va qaytaruvchi sifatida, rentgepotexnikada — rentgen nurlarini oʻtkazuvchi shishalar tayerlashda. organik sintezda — katalizator sifatida ishlatiladi. Berilliy oksid zaharli, nafas yoʻllarini yalligʻlantiradi, oʻpkaning surunkali kasalligi — berilliozga sabab boʻlishi mumkin.

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Akimovka**(qozoqcha: *Акимовка*)— Qozogʻistonning Oqmoʻla viloyati Astraxan tumanidagi qishloq. Qiziljar qishloq okrugi tarkibiga kiradi. KATO kodi — 113645200.

Geografiyasi
------------

Qishloq tumanning shimoli-sharqiy qismida, tuman maʼmuriy markazi – Astraxanka qishlogʻidan shimoli-sharqda, qishloq okrugi maʼmuriy markazidan 17 kilometr shimoli-sharqda, taxminan 50 kilometr (toʻgʻri chiziqda) joylashgan. - Jana-Turmis qishlog'i.

Balandligi dengiz sathidan 314 metr  .

Iqlimi sovuq moʻʼtadil, namligi yaxshi. Havoning oʻrtacha yillik harorati ijobiy boʻlib, +3,6°S atrofida. Iyul oyining oʻrtacha oylik havo harorati +19,9°S ga etadi. Yanvarning oʻrtacha oylik harorati -15,0°C atrofida. Yillik oʻrtacha yogʻin miqdori 425 mm. Yogʻingarchilikning asosiy qismi iyun va avgust oylariga toʻgʻri keladi  .

Eng yaqin aholi punktlari: g'arbda Juravlyovka qishlog'i, sharqda Maloaleksandrovka .

Qishloqning shimolidan tuman ahamiyatiga ega KS-8 "Yangi Koluton – Oqkoʻl – Azat – Minskoe "avtomobil yoʻli oʻtadi.

Aholisi
-------

1989-yilda qishloq aholisi 668 kishi edi (shundan qozoqlar - 26 %, ruslar - 26 %, ukrainlar - 23 %).

1999-yilda qishloq aholisi 647 kishi (313 erkak va 334 ayol) edi. 2009-yil aholini ro'yxatga olish ma'lumotlariga ko'ra qishloqda 406 kishi (203 erkak va 203 ayol) yashagan.

1. ↑  „База КАТО".  Агентство Республики Казахстан по статистике. 27-sentabr 2013-yilda asl nusxadan arxivlandi. Qaraldi: 16-fevral 2013-yil.
2. ↑  „GeoNames.org". *www.geonames.org*. Qaraldi: 2-avgust 2022-yil.
3. ↑  „Климат: Акимовка - Климатический график, График температуры, Климатическая таблица - Climate-Data.org". *ru.climate-data.org*. Qaraldi: 2-avgust 2022-yil.
4. ↑  „Итоги Всесоюзной переписи населения 1989 года по Казахской ССР. Том 3". Qaraldi: 2-avgust 2022-yil.

[*sayt ishlamaydi*]
5. 1 2  „Итоги Национальной переписи населения Республики Казахстан 2009 года".  Агентство Республики Казахстан по статистике. 13-may 2013-yilda asl nusxadan arxivlandi.
**Akin Akınözü** (turkcha: *Akın Akınözü*, tugʻ. 1990-yil 22-sentyabr, Anqara, Turkiya) — turk aktyori. U „Shamolli" serialidagi Miran roli bilan mashhur(turkcha: *Hercai*).

Biografiya
----------

Akin Akinözü 1990-yil 22-sentyabrda Anqarada aktrisa Özlem Akinözü va restoran egasi Tamer Akinözü oilasida tug‘ilgan. Uning ona tomondan bobosi TRT (Turk radio va televideniyesi) ning birinchi teleboshlovchilaridan biri edi.

Akınözü Anqara TED Anqara kollejining xususiy maktabida matematika boʻlimida tahsil oldi, soʻngra AQShga joʻnadi va Berkli universitetiga oʻqishga kirdi va u yerda amaliy matematika boʻyicha tahsil oldi. U aktyor boʻlishga qaror qilishdan oldin taxminan 6 yil AQShda yashagan.

Akyn Akınözü ilk rolini 2014-yilda olgan. U Sloveniya va Xorvatiya hamkorligida suratga olingan „Azroil" filmida kichik rol oʻynagan.

Shuningdek, Turkiya televideniyesidagi debyut 2015-yilda „Muhtasham asr: Kösem" teleserialining televizorda chiqishi bilan boʻlib oʻtdi, unda Akınözü ishga yollangan Ivan Ali rolini oʻynadi.

Akin Akinöz 2019-yildan 2021-yilgacha ATVda namoyish etilgan „Shamolli" dramatik serialidagi ishtiroki bilan keng tanildi. Bu yerda u ota-onasining o‘limi uchun qasos olmoqchi bo‘lgan va o‘z maqsadiga erishish uchun dushmanining qizi Reyyan Shado‘g‘lini (rolni Ebru Shahin o‘ynagan) yo‘ldan ozdirayotgan yigit Miran Aslanbey rolini ijro etdi, lekin oxirida bir qizni sevib qoladi. Loyiha Turkiyada ham, xorijda ham muvaffaqiyatli chiqgan.

Filmografiya
------------

Filmlar| Yil | Ism | Rol |
| --- | --- | --- |
| 2014-yil | Azroil | usta |

Televizion seriallar| Yil | Ism | Rol |
| --- | --- | --- |
| 2015-yil | Muhtasham asr: Kösem | Ivan Ali |
| 2016-yil | Doʻstlar yaxshi | Yunus Chaglayan |
| 2017-2018-yillar | Aslan oilasi | Murat Aslan |
| 2017-2018-yillar | Abdulhamid taxtiga boʻlgan huquqlar | Omer |
| 2019-2021-yillar | Shamolli | Miran Aslanbey |
| 2021-2022-yillar | mening taqdirim oʻyini | Jemal Kaya |

Manbalar
--------

1. ↑  *Mia Yapım.* „Hercai" (tr). *Mia Yapim*. 4-iyul 2020-yilda asl nusxadan arxivlandi. Qaraldi: 6-iyul 2020-yil.
2. 1 2 3
3. ↑  „Акын Акынозю: биография, личная жизнь, фильмы". *instantly25.com*. 13-iyun 2020-yilda asl nusxadan arxivlandi. Qaraldi: 13-iyun 2020-yil.
4. ↑  „Сериал «Ветреный»: история Ромео и Джульетты турецкого разлива" (ru-RU). *www.kp.ru*. 3-iyul 2020-yilda asl nusxadan arxivlandi. Qaraldi: 6-noyabr 2021-yil.
**Trolleyvoz** (ing. trolley — kontakt simi va ruscha vozit — tashimoq) — maxsus qurilma (trolley qurilmasi) orqali kontakt tarmoq (koʻchalarga tortilgan sim) dan tok bilan taʼminlanadigan transport vositasi. Trolleybus qatnashi uchun kontakt tarmogʻi yaxshi rivojlangan shaharlarda qoʻllanadi. T.dan muayyan marshrut boʻyicha yuk tashish uchun asosan kechasi (trolleybus yurmaydigan paytlarda) foydalaniladi. Mustaqil ishlashi (simsiz yurishi) uchun baʼzan ichki yo’nuv dvigateli bilan taʼminlanadi. Elektrkuch tizimining tuzilishi boʻyicha trolleybusga, yurish qismi, rul boshqarmasi va tormoz tizimi avtomobilnikiga oʻxshaydi. T.ning tezligi 60 km/soat gacha, yuk koʻtaruvchanligi — 5—8 t. DizelT.lar xam bor.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Angliya yahudiylari tarixi jamiyati** (inglizcha: *Jewish Historical Society of England*) ― 1893-yilda tashkil etilgan va hozirgacha mavjud boʻlgan ingliz yahudiylari tarixini oʻrganish boʻyicha ingliz-yahudiy jamiyatidir.

Tarix
-----

### XIX asr

1887-yilgi ingliz-yahudiy tarixiy koʻrgazmasidan soʻng Lyusen Volf ingliz yahudiylari tarixini yanada chuqurroq oʻrganish uchun yahudiylar tarixi jamiyatini tashkil etish goʻyasini taklif qildi; uning taklifi koʻrgazma qoʻmitasi aʼzolari tomonidan xayrixohlik bilan kutib olingan boʻlsa-da hech qanday natija bermadi va oradan faqat olti yil oʻtgach, 1893-yil 3-iyunda „Makkaveev jamiyati" klubida boʻlib oʻtgan katta xalq yigʻilishida zudlik bilan quyidagi maqsadlarga ega boʻlgan tarixiy jamiyatni tashkil etish qarori qabul qilindi:

* 1) hozirgi Britaniya imperiyasi hududidagi yahudiylarning oʻtmishdagi mavqeini oʻrganish;
* 2) ingliz yahudiylari tarixiga oid hujjatlarni chop qilish va nashr etish;
* 3) Ibroniylar muzeyi va yahudiy kutubxonasini tashkil qilish;
* 4) Angliyada ham, boshqa mamlakatlarda ham yahudiylar tarixi boʻyicha maʼruzalar tashkil etish.

Jamiyatning birinchi prezidenti Lyusen Vulf boʻldi, keyin esa bu lavozimni ravvin Герман Адлер[en], Jozef Jeykobs, Фредерик Мокатта[en], Исидор Шпильман[en] egalladi. Израиль Абрагамс[en] jamiyatning kotibi etib tayinlandi.

Nashrlar
--------

1895-yildan beri jamiyat Londonda „Transactions of the Jewish Historical Society of England" jurnalini nashr etadi, unda tarixiy maʼlumotlardan tashqari, Angliya va amerikalik yahudiylarning 17-18-asrlardagi maishiy hayoti tarixiga oid boy materiallar taqdim etiladi. Ushbu jurnaldagi koʻplab maʼlumotlar yahudiylarning kapitalizm rivojlanishiga kuchli taʼsiri qilganlarnini koʻrsatish maqsadida nemis iqtisodchisi V. Sombart tomonidan „Die Juden und das Wirtschaftsleben" (Leyptsig, 1911; tarjimasi „Yahudiylar va iqtisodiy hayot"; Sankt-Peterburg, 1911) kitobida ishlatilgan.

### 19-asr

Jamiyat bir qator muhim asarlarni nashr etgan; masalan :

* Lyusen Volfning soʻzboshi va eslatmalari bilan boshlangan"Manasse ben Israel" („Esperanca de Israel"; „Vindiciae judaeorum"; „Humble addresse") kitob va risolalari;
* Selden Society[en] bilan birgalikda „Select Pleas from the Jewish Exchequer" jildi;
* „Jewish Worthies" seriyasi (yahudiylarning „Toʻqqizta munosib"i), birinchi soni „Maimonides" deb nomlangan nashri (bu seriya jamiyat tomonidan еврейско-американским издательским обществом[en] bilan hamkorlikda nashr etilgan).

Yana qarang
-----------

* Американо-еврейское историческое общество[en] (s 1792)

Manbalar
--------

1. ↑  Transactions (Jewish Historical Society of England)

Havolalar
---------

* Jamiyatning rasmiy sayti
* *Jeykobs, Jozef ,* Angliya yahudiy tarixiy jamiyati / JewishEncyclopedia.com
**Angola — Isroil munosabatlari** Angola va Isroil oʻrtasidagi ikki tomonlama munosabatlar sanaladi. Mamlakatlar oʻrtasida diplomatik munosabatlar 1975-yilda oʻrnatilgan.

Tarixi
------

1963—1969 yillarda Isroil Vazirlar Mahkamasi Angola mustaqillik urushi davrida Angolani ozod qilish milliy frontiga yordam koʻrsatdi. 1960-yilda MPLA rahbari Xolden Roberto Isroilga tashrif buyurdi va ushbu tashkilot aʼzolarini Isroilga oʻqitish uchun yuborish toʻgʻrisida kelishuvga erishdi. 1970-yilda Isroil MPLAga Zaire orqali qurol yetkazib beradi. 1995-yilda Luandada Isroil elchixonasi ochildi, Tamar Golan Isroil elchisi etib tayinlandi, u oʻnlab yillar davomida Isroilning Afrika davlatlari bilan aloqalarini saqlab qolish uchun ishladi. 2002-yilda Tamar Golan bu lavozimni tark etdi, lekin prezident Xose Eduardo dos Santosning iltimosiga binoan hududni tozalash uchun BMT homiyligidagi ishchi guruh tuzishga yordam berish uchun Angolaga qaytib keldi. 2005-yilda Prezident dos Santos davlat tashrifi bilan Isroilga tashrif buyurdi. 2006-yilning mart oyida ikki davlat oʻrtasidagi tovar ayirboshlash hajmi 400 million AQSH dollarini tashkil qildi. 2010-yilda Angola hukumati isroillik diplomat Izi Yanukni gomoseksualligi tufayli yangi elchi sifatida qabul qilishdan bosh tortdi. 2012-yil avgust oyida Angola hukumati delegatsiyasi Quddusga uch kunlik tashrif buyurdi, keyin Angola va Isroil hukumatlari aʼzolari Tel-Avivda ikki davlat oʻrtasidagi aloqalarni mustahkamlash boʻyicha kelishuvni ratifikatsiya qilishdi.

2018-yilning noyabr oyida Isroil Angolaning past darajada elektrlashtirishdan aziyat chekayotgan Benguela provinsiyasida 50 megavatt quvvatga ega quyosh elektr stansiyasini qurish hamda mamlakatdagi bir qator qishloq xo‘jaligi loyihalarini moliyalashtirish uchun 60 million AQSh dollar mablag‘ ajratdi.

Turizm
------

2018-yil noyabr oyida ikkala mamlakatlar oʻrtasida toʻgʻridan-toʻgʻri aviaqatnovlar yoʻlga qoʻyish boʻyicha muzokaralar olib borilgan.

Manbalar
--------

1. ↑  Beit-Hallahmi, Benjamin*. The Israeli Connection: Whom Israel Arms and Why*, 1988 — 65 bet.
2. ↑  „Angola/Israel business volume amounted at USD 400 million Angola Press". 25-dekabr 2014-yilda asl nusxadan arxivlandi. Qaraldi: 3-yanvar 2015-yil.
3. ↑  „Was diplomat denied post in Angola because he is openly gay? — Israel — Jerusalem Post". 18-oktabr 2012-yilda asl nusxadan arxivlandi. Qaraldi: 3-yanvar 2015-yil.
"JIZZAXPLASTMASSA" AKSIYADORLIK JAMIYATI - plastmassa mahsulotlari ishlab chiqaradigan korxona. "Oʻzkimyosanoat" uyushmasi tizimida faoliyat koʻrsatadi. Respublika sanoatini rivojlantirish va Jizzax viloyatidagi choʻl zonasini oʻzlashtirish maqsadida 1960 yilda Jizzax plastmassa quvurlari zavodi qurilishi loyihalashtirildi. 3-d oʻzining birinchi mahsuloti — polietilen plyonkalar va mashinasozlik uchun butlovchi buyumlarni 1972 yildan boshlab ishlab chiqara boshlagan. 1980 yilda zavod qayta rekonstruksiya qilindi va polietilen quvurlar ishlab chiqaradigan plastmassa zavodiga aylantirildi. 1996 yilda Germaniya va Xitoyda ishlab chiqarilgan zamonaviy texnologiyalar oʻrnatilib, polietilen plyonka ishlab chiqarila boshladi va shu yili hozirgi nomidagi aksiyadorlik jamiyatiga aylantirildi. Yiliga 10 ming t gacha plastmassa quvur, 18200 t polietilen plyonka i.ch. quvvatiga ega. Shoʻrtangaz majmuining ishga tushirilishi munosabati bilan qoʻshimcha 3 ming t yuqori issiqlikka chidamli polietilen plyonkalar va xalq isteʼmoli mollari i.ch. yoʻlga qoʻyildi. Mahsulotlari respublika ichki ehtiyojlariga ishlatiladi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Andoza:Türkiye köy bilgi kutusu

**Anasulton** — Kütahya viloyatining Merkez tumaniga qarashli qishloq hisoblanadi.

Tarix
-----

Qishloq nomi 1910-yil yozuvlarida **Anasulton qabri** sifatida qayd etilgan.

Qishloq nomi qayerdan kelib chiqqanligi haqida mish-mishlar yuribdi. Bu mish-mishlarga koʻra, Yildirim Boyazidxon yurish paytida Kutahyadan oʻtadi. Bir kampir uning yo‘lida to‘xtab, unga bir piyola suv uzatadi. Yildirim Boyazid ayolga; „Onajon, menga bergan kosadagi somonni ko‘rmayapsizmi?" deydi. Agar kampir boʻlsa; — O‘g‘lim, terlaganing aniq. Suv ichishingni va kasal bo‘lmaginni istardim". Bu gʻamxoʻrlikdan qattiq taʼsirlangan Yildirim Boyazid kampirga: „Onajon, siz barakali ayolsiz, bundan buyon hamma sizni Ana Xotun deyishadi", deydi. Asrlar oʻtganiga qaramay, u Kütahyalik Ana Xotunni unutmaydi. Bir tomondan uning rivoyati tildan tilga ko‘chiriladi, ikkinchi tomondan Ana Xotun qabri taʼmirlanib, miniatyuralarda chizilgan.

Joylashuvi
----------

Qishloq Kütahya shahar markazida, 28-uyda joylashgan. 28 km uzoqlikda.

Aholi
-----

| Qishloq aholisining yillar boʻyicha maʼlumotlari |
| --- |
| 2020 | 31 |
| 2019 | 31 |
| 2018 | 32 |
| 2017 yil | 33 |
| 2016 yil | 31 |
| 2015 yil | 32 |
| 2014 yil | 33 |
| 2013 yil | 27 |
| 2012 yil | 23 |
| 2011 yil | 25 |
| 2010 yil | 29 |
| 2009 yil | 31 |
| 2008 yil | 33 |
| 2007 yil | 38 |
| 2000 | 67  |
| 1990 yil | 61  |
| 1985 yil | 67  |
|

Manba
-----

1. ↑  „Index-Anatolicus: Türkiye yerleşim birimleri envanteri" (Türkçe).  nisanyanmap.com. 16 ekim 2021da asl nusxadan arxivlandi. Qaraldi: 17 ekim 2021.
2. ↑  Kalyon, Mustafa M. *Kütahyaʼda Selçuklu-Germiyan ve Osmanlı Eserleri*. 1999, Kütahya Belediyesi Kültür Yayınları, sayfa. 294
3. 1 2 3 4  „Anasultan Köyü" (Türkçe).  YerelNet.org.tr. 8 haziran 2015da asl nusxadan arxivlandi. Qaraldi: 17 ekim 2021.

Havolalar
---------
**Asli Enver** (1984-yil 10-mayda tugʻilgan) — turkiyalik aktrisa. U bir qancha teleseriallarda, jumladan *Kavak Yellerida* teleserialida Mine, *Suskunlar* teleserialida Ahu Kumral va *Istanbullik kelin* teleserialida Sureyya kabi rollari bilan tanilgandir.

Hayoti
------

Enver 1984-yil 10-mayda Londonda (Angliya) tugʻilgan va u yerda 12 yoshigacha yashagan. Uning otasi Londonda oʻsgan va Enverning onasi bilan u yerda oʻqish uchun chet elda boʻlganida tanishgan va turmush qurgan. Asli Enver oʻspirinligida Londonda oʻtkazilgan qoʻshiqlar tanlovida gʻolib chiqqan. Istanbuldagi Mujdat Gezen nomidagi sanʼat markazida teatr faoliyatini boshlagan. U Pera tasviriy sanʼat oʻrta maktabida tahsil oldi va Xaliç universitetida teatrshunoslik fakultetini tugatdi. U Uzay Sitkomuda birinchi kichik rolni ijro etdi. Keyinchalik u „Hayot bilgisi" teleserialida ishtirok etdi va besh mavsum davomida mashhur Kavak Yelleri (Dawsonʼs Creek-ning remekti) yoshlar seriyasida asosiy rolni „Mine Ergun" rolini oʻynadi.

Shaxsiy hayoti
--------------

2012-yil 13-iyulda Enver Birkan Sokulluga turmushga chiqdi. 2015-yil 27-avgustda ular advokatlari orqali bayonot berishdi va ajrashishlarini eʼlon qilishdi.

2015-yilda u oʻzining Kardeşim Benim kostyumi Murat Boz bilan uchrashib yurdi. Ular 2016-yilda turmush qurishdi. Lekin er-xotin 2017-yil may oyida ajralishdi. Bir necha oylik yarashuvdan soʻng ular oxir-oqibat 2018-yil aprelida munosabatlarini tugatishdi. Noyabr oyida 2018, ular 8 oylik ajralishdan keyin yarashishlarini eʼlon qilishdi.

Dolunay Soysert va Nilay Sorguven uning yaqin doʻstlaridan.

2020-yil may oyida u yoshligida disleksiya tashxisi qoʻyilganligini tasdiqladi.

Manbalar
--------

Havolalar
---------

* Asli Enver IMDbda
**Sobiya** (arabcha:  ‎ — Saudiya Arabistonida ning Hijoz mintaqasida va Misrda mashhur yaxna ichimlik. Sobiya odatda Saudiya Arabistonida non, arpa yoki suli dan, Misrda esa sut mahsulotlaridan tayyorlanadi. Ramazon oyida isteʼmol qilish uchun katta hajmda tayyorlanadi.

Ishlab chiqarish
----------------

Sobiya siropi arpa, quruq non, suli yoki mayizdan tayyorlanadi, filtrlangandan soʻng unga shakar, kardamon va dolchin teng miqdorda qoʻshib aralashtiriladi, soʻngra sovuq holatga keltirish uchun muz boʻlakalari solinadi.

U bir nechta rangda boʻladi: arpa qoʻshilgani- oq rangda, qulupnay taʼmlisi uchun qizil, tamarind solingani esa jigarrang. Tayyor ichimlikni ikki yoki uch kun ichida ichish tavsiya etiladi, chunki bundan keyin u ozuqaviy qiymatini yoʻqotadi. Odatda tetiklantiruvchi ichimlik hisoblanadi. Misrda sut va vanil asosida tayyorlaniladi usullari keng tarqalgan.

Spirtli ichimliklar va fermentatsiya
------------------------------------

Saudiya Arabistoninig oziq-ovqat va farmatsevtika mahsulotlari ustidan nazorat boshqarmasi bu ichimlikda etanolning (spirtli ichimliklar) kichik foizi mavjudligini koʻrsatdi. Bu esa sharbatlar va ichimliklarga shakar qoʻshilganida oʻz-oʻzini fermentatsiyalash jarayonidan kelib chiqadigan, tabiiy kimyoviy reaksiyadir.

Sobia 2 kundan ortiq saqlansa, fermentativ hisoblanadi. Sirop namunalarida mast qiluvchi etil spirti ulushini aniqlash boʻyicha tadqiqotlar oʻtkazildi, bu 24 soatdan keyin 2,3 % ga yetdi. 48 soatdan keyin 4,2 % gacha koʻtarildi, 6,8 % ga yetguncha esa 72 soat vaqt talab etildi.

Manbalar
--------

1. ↑  „Cобия – традиционный квас из Хиджаза к рамадану" (ru). *islamnews.ru*. Qaraldi: 2-may 2021-yil.
2. ↑  „Кухня Мекки и ее ароматы" (ru). *www.visitsaudi.com*. Qaraldi: 2-may 2021-yil.
3. ↑  *admin3739.* „Египет: Собия" (en-US). *Кулинарные рецепты - лучшие рецепты легкой еды!*. Qaraldi: 2-may 2021-yil.
4. ↑  „Орган по Египетскому туризму - Угощения и сладости". *egypt.travel*. Qaraldi: 2-may 2021-yil.
5. ↑  „Sobia: A thirst-quenching Ramadan drink" (en). *Arab News* (10-avgust 2011-yil). Qaraldi: 2-may 2021-yil.
6. ↑  *Laurie Liagre.* „Sobia" (en-US). *196 flavors* (6-mart 2020-yil). Qaraldi: 2-may 2021-yil.
7. ↑  „السعودية.. الهيئة العامة للغذاء والدواء توضح حقيقة وجود كحول في مشروب السوبيا" (ar). *RT Arabic*. Qaraldi: 2-may 2021-yil.
8. ↑  „حتى لاتكون «السوبيا» مسكرة" (ar). *Okaz* (5-noyabr 2007-yil). Qaraldi: 2-may 2021-yil.
**Sobirjon Moʻminov** (1969-yil 29-noyabr, O'sh, Qirgʻiziston) — taniqli oʻzbek qoʻshiqchisi. Oʻzbekistonda xizmat koʻrsatgan artist (2000). Sobirjon Moʻminov dastlab umumiy maktabda, keyinchalik musiqa maktabida 7 yil ta'lim oldi. Skripka chalish sirlarini ustozi Boris Alekseyevichdan oʻrgandi. Oʻsh shahridagi bilim yurtida oʻqish jarayonida Oʻsh teatrida yakkaxon xonanda boʻlib ishlay boshladi. Keyin Toshkent Davlat madaniyat institutiga oʻqishga kirib, maqom va tanbur sozi boʻyicha tahsil oldi. 1992-yildan Muhitdin Qoriyoqubov nomidagi badiiy jamoalar direksiyasi qoshidagi „Oʻzbekiston" ansamblida yakkaxon xonanda bo'lib ish faoliyatini davom ettirdi. Burhon Sharopov bilan bo'lib o'tgan intervyuda Sobirjon Mo'minov 

> Meni ijoddan boshqa hech narsa yuragimga taskin berolmaydi
> 
> 

 deydi doimo ijod faoliyati haqida fikr yuritishini takidlab. Sobirjon Mo'minov Oʻzbekiston boʻylab, shuningdek, bir qancha xorijiy mamalakatlarda Turkiya, AQSh, Xitoy, Rossiya kabi davlatlarda safarda boʻlib qaytgan.

Qo'shiqlari
-----------

Qo'shiqlari| № | Nomi |
| --- | --- |
| 1 | Sensiz |
| 2 | Toshkent Farg'ona |
| 3 | Bir kam dunyo |
| 4 | San tomon |
| 5 | Shu go'zal |
| 6 | Ikki dil |
| 7 | Meni kutmang |
| 8 | Eslarmikansan |
| 9 | Qalbindasan |
| 10 | Bitta kuling |
| 11 | Onangizga kuyov bo'laman |
| 12 | Ajib dunyodirsan |
| 13 | Birinchi muhabbat |

Oilasi
------

Sobirjon Moʻminov 4 nafar farzandning otasi.Turmush oʻrtogʻi Naziraxon. Hozirda oila aʻzolari bilan Amerikaning Nyu-York shahrida yashab, ish faoliyatini davom ettirmoqda. Sobirjon Moʻminovning aytishicha, Amerikada konsert va toʻy tadbirlarini oʻtkazishni tashkillashtiruvchi kompaniya ochgan. Xonandani toʻy xizmatiga taklif etmoqchi boʻlganlar xizmat haqini shu kompaniyaga oʻtkazadi.

Erishgan yutuqlari
------------------

Sobirjon Moʻminov 1993 yilda „Anor" estrada qoʻshiqlar tanlovining mutloq gʻolibi, 1995 yilda „Sado" tanlovi gʻolibi, 1998 yilda „Oila" yilining mashhur qoʻshiqchisi boʻldi 2000 yilda esa Oʻzbekistonda xizmat koʻrsatgan artist unvoniga sazovor bo'ldi.

Manbalar
--------

1. ↑  „Sobirjon Mo‘minov AQShga ko‘chib ketishi sababi va u yerda nima ish bilan shug‘ullanayotgani haqida so‘zlab berdi" (O'zbekcha). *daryo.uz* (26-aprel 2020-yil). Qaraldi: 4-avgust 2022-yil.
2. ↑
**Sobor** — 1) xristianlikda — oliy martabali ruhoniylar toatibodat qiladigan yirik xristian ibodatxonasi. Oʻrta asrlarda S.lar shahar markazidagi asosiy binolardan hisoblanib, gotika, roman uslubida salobatli (tashqi va ichki qiyofasi meʼmoriy jihatdan mukammal) qilib qurilgan (Rimdagi Avliyo Pyotr, Londondagi Avliyo Pavel, Novgorod va Kiyevdagi Sofiya S.lari va boshqa diqqatga sazovor). Toshkentdagi Spase Preobrajensk S. i (1888), Samarqanddagi Pokrovsk S. i (1902) kabilar Vizantiya meʼmorligi taʼsirida ("rus" uslubidagi eklektizm ruhida) qurilgan; 2) 16—17-asrlarda Rossiyada eng muhim ishlarni muhokama qilish va hal etish uchun toʻplangan dunyoviy va liniy mansabdor shaxslar yigʻini (mas, Zemstvo Si).

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Kokos palmasi** (Cocos nucifera) — palmadoshlar oilasiga mansub doim yashil daraxt. Boʻyi 20–25 m, diametri 60 sm cha. Tanasi uchida boʻyi 3–6 m keladigan patsimon barglari toʻp boʻlib joylashgan. Guli roʻvaksimon toʻpgul. Mevasi yirik, danakli (kokos yongʻogʻi deb ham ataladi), yangiligida ogʻirligi 1,5—2,5 kg. Kokos palmasi tropiklardagi okean sohillarida koʻp tarqalgan. Koprasi (eti)dan kokos moyi, xushtaʼm kokos suti olinadi. Yogʻochi qurilish materiali hisoblanadi. Kokos palmasining yosh barglari ham, mevasining pishgani va dumbuli ham ovqatga ishlatiladi. Toʻpguli kesilgan joydan oqib chiqadigan shiradan vino, shirin ichimlik va qand tayyorlanadi. Kokos palmasigaoʻxshash butiya palmasi (Butia capilata, V. jagatay) manzarali oʻsimlik sifatida oʻstiriladi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |